**З А П И С Н И К**

од 18-та седница на Советот на ОпштинаАеродром, одржана на 14.11.2022 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18. Љупчо Недески |
| 3. Стефан Синадиновски | 19. Даниел Самарџиски |
| 4. Љупчо Ацковски | 20. Александра Петковска Николовска |
| 5. Сузана Павловска | 21. Миле Климоски |
| 6. Оливер Миланов | 22. Дарко Масларковски |
| 7. Антонио Петковски | 23. Горан Костовски |
| 8. Маријана Столевска Тасиќ | 24. Сања Несторовска Лазарова |
| 9. Станислав Николовски | 25. Дејан Ристовски |
| 10.Лидија Стаменкова | 26. Благица Сековска |
| 11.Бошко Петковски |  |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од Општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Членот на Советот Томче Ѓуровски е отсутен на 18-та седница.

Претседателот отвори расправа по однос на Записникот на 17-та седница на Советот.

За збор се јави Советникот Милутин Ристески каде што имаше техничка забелешка по однос на записникот.

Бидејќи никој друг не побара збор Претседателот го стави на гласање Записникот со забелешката

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред од страна на Градоначалникот :

1. Предлог-одлука за давање согласност за спроведување на постапка за закуп на недвижни ствари-сопственост на општина Аеродром КП 4841 КО Кисела Вода 2 во површина од 92,06 м2
2. Предлог-одлука за давање согласност за спроведување на постапка за закуп на недвижни ствари-сопственост на општина Аеродром КП 4841 КО Кисела Вода 2 во површина од 68,90 м2
3. Предлог-одлука за започнување на постапка за доделување на договор за воспоставување на јавно приватно партнерство за спортски објект-фудбалско игралиште во сопственост на општина Аеродром.
4. Предлог-одлука за отпис и отстранување на основни средства,сопственост на Општина Аеродром
5. Предлог-одлука за дополнување на Одлуката за задолжување на Секторот за комунални работи, урбанизам и заштита на животната средина, за преземање активности со цел регулирање на постапка за поставување на броила за електрична енергија на земјоделско земјиште на подрачје на општина Аеродром.

И од страна на Претседателот на Совет

1. Предлог-одлука за разрешување на претставник на Општина Аеродром во Училишниот одбор на ООУ Љубен Лапе на Општина Аеродром
2. Предлог-одлука за именување на претставник од Општина Аеродром во Училишниот одбор на ООУ Љубен Лапе на Општина Аеродром

Претседателот отвори расправа по однос на предлозите.

**За збор се јави Советникот Милутин Ристески** кој се изјасни дека дополнителни точки на седницата на Совет се даваат по исклучок доколку има потреба од итност,доколку не се итни овие точки можат да почекаат до наредната седница. Советникот се изјасни дека кога имаат повеќе време за разгледување на точките носат поквалитетни одлуки. Пракса стана на секоја седница да има дополнителни точки, ако е исклучок треба да е исклучок ако е итно треба некој да образложи итност.

Претседателот на Совет Дејан Митески образложи дека во деловникот за работа кажува дека Претседателот на Совет може да ги предложи сите точки кои што до моментот на одржување на седницата се доставени до Советот.

По однос на дополнителните точки се даде образложение по итност од страна на Општинската администрација.

Бидејќи никој друг не побара збор, Претседателот го заклучи претресот и го стави на гласање предлогот за дополнување на дневниот ред.

**Предлог-одлука за давање согласност за спроведување на постапка за закуп на недвижни ствари-сопственост на општина Аеродром КП 4841 КО Кисела Вода 2 во површина од 92,06 м2**

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за спроведување на постапка за закуп на недвижни ствари-сопственост** **на општина Аеродром КП 4841 КО Кисела Вода 2 во површина од 68,90 м2**

**ГЛАСАА: ЗА –18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за започнување на постапка за доделување на договор за воспоставување на јавно приватно партнерство за спортски објект-фудбалско игралиште во сопственост на општина Аеродром.**

**ГЛАСАА: ЗА –16 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за отпис и отстранување на основни средства,сопственост на Општина Аеродром**

**ГЛАСАА: ЗА –18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за дополнување на Одлуката за задолжување на Секторот за комунални работи, урбанизам и заштита на животната средина, за преземање активности со цел регулирање на постапка за поставување на броила за електрична енергија на земјоделско земјиште на подрачје на општина Аеродром**

**ГЛАСАА: ЗА –15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за разрешување на претставник од Општина Аеродром во Училишниот одбор на ООУ Љубен Лапе на Општина Аеродром**

**ГЛАСАА: ЗА –15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за именување на претставник од Општина Аеродром во Училишниот одбор на ООУ Љубен Лапе на Општина Аеродром**

**ГЛАСАА: ЗА –18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Претседателот го стави ва гласање дневниот ред со дополнувањето.**

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека дневниот ред е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледуваат како последни точки од дневниот ред, а пред точката Советнички прашања.

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Се премина на точките од дневниот ред**

**1-ва точка-Предлог-заклучок за усвојување на Кварталниот извештај за третиот квартал за 2022 година**

**За збор се јави Советникот Дарко Масларковски** и постави две прашања. Првото прашање е на што се должи големата дискрапанца од предвидени капитални приходи и реализирани и тоа во точката на даночните приходи.Имаме предвидено приходи даночни од 456 700 000 денари а имаме реализирано само 255 296 797 денари, на што се должи толкавата планирана разлика од направеното и дали ќе се успее во последните три месеци да се подобри реализацијата.Второто прашање се однесува на надлежноста 10, од предвидените 480 000 денари за рамноправност на мажите и жените во реализација има една нула и средствата од 480 000 денари не се потрошени. Дали е предвидено до крајот на годината односно во овие два месеци нешто да се направи или ќе се пренаменат средствата за нешто друго.

**Претставници од Општинската администрација дадоа појаснување по однос на поставените прашања.**

**Советникот Дарко Масларковски** се јави за збор и се изјасни дека поради тоа што бил испровоцитан од страна на првиот одговор бидејќи во тие приходи беше споменато и наплатата на узурпирање на јавниот простор во Општина Аеродром за кое што добил Советникот одговор дека немаме ние надлежност и дека е под надлежност на Град Скопје. Советникот постави прашање како предвидувате приходи за нешто за кое што немате надлежност

**Претставник од Општинската администрација дадоа одговор на поставеното прашање**

**Советникот Васе Канзуров** се јави за збор и ги замоли претставниците на Левица во Советот да присуствуваат на обуките каде што беше разгледана оваа точка и каде што е објаснето подетално. Ве охрабрувам да ги потсетите сите четворица ваши Советници во Советот на Град Скопје да реагираат на оваа работа и дел од средствата да ни бидат префрлени на Општина Аеродром.

**Советникот Милутин Ристески** се јави за збор и кажа дека три клучни надлежности на Општината, надлежноста комунални дејности, надлежноста образование и надлежноста заштита на животната средина и природата има огромна разлика во делот на планираните средства и реализацијата на капиталните расходи. Во делот на комунални дејности капиталните расходи и други градежни објекти имаме предвидено 22,6 милиони денари а реализирани се само 6,3 милиони денари, зошто сме ги планирале овие 22,6 милиони денари а имаме толкава мала реализација. Во надлежноста образовани капиталните расходи и други градежни објекти сме предвиделе 6,31 милион денари а имаме реализирано само 442 000 денари. Во надлежност заштита на животната средина и природата капиталните расходи и други градежни објекти сме предвиделе 7,7 милиони денари а имаме реализирано 2,9. Зошто сме предвиделе толку средства а толку малку имаме реализирано.

**Претставници од Општинската администрација дадоа образложение по однос на поставеното прашање.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека заклучокот е усвоен.

**2-ра точка-Предлог-план за програми за развој на ОА за период 2023-2025 година.**

**За збор се јави Советникот Дарко Масларковски** кој праша дали овие програми можат да се надополнат и дали оваа администрација и Градоначалникот период од две години имаат само три ставки во развојната Програма. Дали планираат накнадно да надополнуваме Советниците, Градоначалникот и администрацијата и дали во развојната Програма доколку ја надополнуваме мораме да ги предвидиме и трошоците, да најдеме точна локација или ќе можеме да надополниме само со идеја.

**Претставник од Општинската администрација даде образложение.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Планот е усвоен

**3-та точка**-**Предлог-Предлог-одлука за финансиска поддршка-донација на Црвен Крст на РСМ.**

**Советникот Дарко Масларковски** се јави за збор каде што се изјасни дека иницијативата е добра и истата ќе ја поддржат. Советникот се изјасни дека симтоматично му е дека издвојуваме помалку средства за наши жители од Аеродром отколку што издвоивме за помош во Украина. Дали помошта што ја издвоивме за Украина е реализирана и до каде е реализацијата.

Бидејќи никој друг не побара збор претресот беше заклучен и точката беше ставена на гласање.

**ГЛАСАА: ЗА – 26советници ПРОТИВ – нема ВОЗДРЖАНИ- нема**

Се контатира дека Предлогот е усвоен.

**4-та точка од дневниот ред** –.**Предлог-одлука за измена на Одлуката за формирање на Општиски совет за социјална заштита на Општина Аеродром бр. 09-581/16 од 26.11.2019**

**Претставник од надлежната комисија Милка Тримчевска** се произнесе по однос на точката и информираше дека на комисијата за мандатни и имунитетни прашања во делот на проширување на веќе формираната комисија поради поефективно работење ги предложи лицата: Верица Делева, претставник од ЈУ Меѓуопштински центар за социјални работи на град Скопје, Радмила Рангелова, претставник од СУГС Владо Тасевски- Скопје, Магдалена Огненоска Јосева, претставник од ООУ Лазо Ангеловски Општина Аеродром-Скопје, Кристијан Бошковски, претставник од МВР-Скопје, ПС ОН АЕРОДРОМ, Ирена Митровска-претставник од ЈЗУ Здравствен дом на Скопје-Скопје да бидат избрани за претставници за советот за социјална заштита како наши предлози.

**Советникот Дарко Масларковски** се јави за збор и праша дали овој Совет има некакви активности, дали има некаква програма или само ги формираме овие Совети. Дали овој Совет е само за да го спроведеме законот или во реалност нешто работи.

**Претставник од Општинската администрација даде објаснување**

**Советникот Дарко Масларковски** се јави за збор и информираше дека не е против формирање на Совети и вклучување на интересни групи и поединци кои што би ни помогнале за остварување на подобри резултати за нашите граѓани. Откако сум тука формираме неколку Совети а нема активности. Прашањето на Советникот беше дали ќе се почне со активности и дали ќе бидат информирани за тие активности за да бидат вклучени во реализација на некакви проекти.

Бидејќи никој друг не побара збор точката беше ставена на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**5-та точка** **од дневниот ред** –**Предлог-програма за измена и дополна на Програмата за социјална и детска заштита и заштита и спасување во Општина Аеродром за 2022 година.**

Бидејќи никој не се јави за збор Претседателот го заклучи претресот и ја стави одлуката на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**6-та точка** –**Предлог-** **програма за измена и дополна на Програмата за планирани активности од областа на образованието во Општина Аеродром за 2022 година.**

**Бидејќи никој не побара збор точката беше ставена на гласање**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**7-ма точка** - **Предлог-одлука за давање на трајно користење на движни ствари (таблети)**

**За збор се јави Советникот Горан Костовски** каде што се изјасни дека иницијативата со таблетите е убава но на крај испаѓа дека само децата од четврто одделение ќе добијат таблети. Советникот предложи за наредната година со тие 80 000 евра кои што чинат таблетите можат да се набават 160 компјутери од по 500 евра и да опремат по две училници во секое школо.

**Градоначалникот Тимчо Муцунски** одговори дека драго му е што Советниците од Левица го поставуваат проектот бидејќи пред околу месец дена тврдеа преку нивната официјална страница дека овој проект нема да се реализира. Задоволство ми е кога ќе ги признаат грешките во својот така наречен ПР. Во однос на овој проект тоа што ќе ви кажам е дека овие таблети се даваат на учениците од четврто одделение, тоа е годината кога почнува така наречената дигитализација во основните образование согласно процесот кој што се води. Жално е што морам да констатирам што учениците сеуште немаат учебници, но еве ние иако немаат учебници учениците, тие ги добија таблети во нашата Општина. Тие таблети ќе имаат рок на користење веројатно и неколку години подолго од годината во која што ќе ги добијат учебниците. Логиката ни е секоја година учениците од четврто одделение да добиваат таблети за тие да можат да ги користат истите до крајот на своето основно образование . Така да секоја година ние ќе опремуваме по една генерација.

**Советникот Горан Костовски** се јави за збор и кажа дека драго му е што господинот Тимчо Муцунски сака да спинува со негови фејк њуз. Левица не тврдеше дека таблетите нема да се достават, туку тврдеше дек таблетите каснат четири месеци. Советникот предложи да размисли Градоначалникот за воведување компјутери за сите деца да можат да ги користат и да им бараат часови по информатика и програмирање. Парите што ги даваат за таблети попаметно е да се искористат за опремување на две училници во секое училиште.

**Градоначалникот Тимчо Муцунски одговори**- немате обврска но добро би било како Советник да следите што се случува во Општината. Само временски ако погледнете ќе видите дека вашиот преседис кога беше објавен повеќе денови предходно беше објавен тендерот, односно постапката за јавната набавка за набавување на таблети што значи дека вие едноставно само доколку сте ја следеле работата на Општината ќе сте виделе веќе кога објавивте преседис веќе течеше рокот за обезбедување на таблети и тоа е се видливо . Во однос на фејкњузот веројатно кога зборуваме за некои работи подобро е да се погледнеме во огледало па откако ќе се погледнеме ќе ја видите реаалната слика која шири лажни вести, односно коалицијата СДСМ-ЛЕВИЦА која во Аеродром постојано шири лажни вести на социјалните медиуми но тоа е апсолутно ваше право на крај од мандатниот период граѓаните ќе бидат тие што ќе препознаат. Јас се согласувам со вас дека е потребна дигитализација на основното образование затоа секоја година одиме со пракса на набавка на повеќе алатки во делот на дигитализацијата. Оваа година сите оснвни училишта добија по неколку смарт табли, се надевам дека приходите во Општината ќе почнат да растат во следните години согласно одредени планови кои што ги имаме. Една од моите заложби во рамките на кампањата беше набавка на таблети за учениците и јас сум на крајот од денот избран за да ја применам својата програма во рок од четири години, тоа и го работам и тоа ќе го постигнеме и се надевам дека и после четири години исто така и вие ќе направите детална анализа за се што е сработено па после веројатно ќе имаме некој сличен дијалог како овој за таблетите кога ќе констатираме дека се што се ветило и се исполнило

**Советникот Васе Канзуров** се јави за збор и го потсети колегата бидејќи не беше на обуката го поканува да дојде на следните обуки. До 31 Јануари се носи планот за јавни набавки во согласност со ставките на буџетот, не може да се изврши јавна набавка во јануари затоа што не е донесен планот за јавни набавки.

**Советникот Горан Костовски** одговори дека не може да присуствува на обуките поради тоа што се одржувале во викенди кои што се работни за него.

**Советникот Дејан Ристовски** се јави за збор и кажа дека не му е јасно зошто се набавени баш таблети кога тие се за игри и за социјални мрежи. Со истите пари можевме да опремиме во секое училиште барем по некоја училна со компјутери каде што сите деца ќе можат да учат. Во училиштето Александар Македонски има еден компјутер во кабинетот по нформатика каде што секое дете станува посебно и седи да учи.

**Градоначалникот Тимчо Муцунски** одговори дека во однос на проектот за таблетите тоа е ветување дадено во мојата програма врз основа на кое што освоив одреден број на гласови. Точно е дека тие таблети се вградени со одредени вградени апликации, но исто така е точно дека постојат и алатки кои што дополнително се вградени во таблетите кои што ги добиле децата кои што се поврзани со едукативна примена. Исто така е точно дека е дадено упатство на родителите во однос на тоа како треба да се користат таблетите и како тие доколку сакаат можат да постават ограничување за тие да се користат само за едукативни цели. Знаете дека живееме во навистина тешки времиња каде што на граѓаните им е тешко крај со крај да врзат поради лошите економски политики на вашиот коалиционен партнер на Локално ниво и тоа што го рави на национално ниво, но кога влегуваат во фазата на дигитализација навистина им е тешко на некои родители да им обезбедат и најосновни средства на своите деца и затоа ние го правиме ова како Општина каде што сметам дека е добар проект каде што ќе инсистирам на негова примена во следниот период. Доколку сте против овој проект слободно на оваа бина кажете против набавката на таблети во 4-то одделение сме ние од коалицијата Левица и СДСМ.

**Советникот Дејан Ристовски** се јави на реплика каде што кажа дека во ред е што се набеани тие таблети, но не требаше да бидат таблети. Ние ја поддржуваме секоја донација, но ако се опремеа сите информатички кабинети сите ќе имаа едукација. Сега им дадовте проблеми на родителите кои што треба да ги учат децата, таму нема никаде едукативни моменти.

**На реплика на Советникот Дејан Ристовски се јави Советничката Сузана Павловска** која кажа дека поради тоа што доаѓа од областа на Образованието каде што се соочени со една ситуација минатата година со дигитализација во образованието која што четврто одделенците беа спречени да имаат учебници и ние сме можеби единствената Општина која што одлучи да додели таблети на 4-то одделенците. Советничката се надоврза во врска со компјутерите, каде што кажа дека имаше компјутер за секое дете и добро ја знаете сите таа кампања и беа опремени сите училишта со компјутери за секое дете, тоа во Александар Макеонскидали има или нема компјутер или во останатите училишта зависи од тоа како биле сочувани компјутерите. Ние сеуште имаме училници каде што има компјутер за секое дете и тие добро си функционираат. Предноста на таблетот е што може ученикот да си го однесе дома, ние имаме семејства каде што дома немаат никакви компјутери и таблети а на таблетот сите добро знаете дека можат да се симнат учебниците. Советничката напомена да не се наоѓаат замерки на она што е добро во Оштината.

**Советникот Дејан Ристовски** се јави за збор и кажа дека они не критикуваат што е добро само што не е добро направено.

**Советничката Милка Тримевска** се јави за збор и се изјасни дека оваа дискусија треба да се приврши. Советничката испрати благодарност до Градоначалникот од учениците од 4-то одделение и од наставниците на Општина Аеродром во однос на таблетите. Реформите за дигиталните учебници почнуваат од 4-то одделение и дигитализацијата ќе се спроведува постепено и токму таблетите се вистинскиот уред на кој учениците ќе ги користат дигиталните учебници онака како што се предвидени со новите реформи затоа е 4-то одделеие а следната година со воведување на реформите за дигитализација во погорните одделенија тогаш веќе ќе се надополнува и тој дел.

**Советникот Васе Канзуров** се јави за реплика на Советникот Дејан Ристовски и кажа дека по излагањето на колегата не разбрал дали воопшто се против таблетите. Вие бевте на обуката и видовте дека одделувањето е зголемено со законот од Август оваа година за финансирање и поделба на стварите од ДДВ и пресонален данок.

**Советникот Дарко Масларковски** се јави за збор и праша по кој начин е избран овој вид на таблети

**Градоначалникот Тимчо Муцунски** одговори дека спецификацијата е направена согласно стандардите на Министерството за образование и наука, тие имаа објавени стандарди кои што се поврзани со користење на дигитални алатки кои што се подготвуваат на Централното ниво во насока на дигитализација во Основното образование. Спецификацијата тендерска тоа го правевме во координација со секторот за Образование согласно стандардите на Министерство за образование и наука.

**Советникот Васе Канзуров** се јави за реплика на Советникот Дарко Масларковски каде што го охрабри колегата и колегите од Левица да ги гледаат сајтовите на Министерството за образование.

**ГЛАСАА: ЗА – 24 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**8-ма точка** - **Предлог-програма за измена и дополна на Програма (Ј) Комунални дејности на подрачјето на Општина Аеродром за 2022 година.**

Бидејќи никој не побара збор точката беше ставена на гласање

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**9-та точка од дневниот ред** - **Предлог-програма за измена и дополна на Програма (ФА) Уредување на градежно земјиште (капитални трошоци) на подрачјето на Општина Аеродром за 2022 година**

Бидејќи никој не се јави за збор претресот беше заклучен и точката беше ставена на гласање.

**ГЛАСАА: ЗА – 14советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**10-та точка**-**Предлог-одлука за измена и дополна на Одлуката за формирање на Локален Совет за превенција на Општина Аеродром.**

**Претставник од надлежната комисија Милка Тримчевска** се произнесе по однос на точката и информираше дека од Министерството за транспорт и врски се номинира Државен службеник Елена Кочова, од Министерството за здравство се номинира лицето Маја Аргировска и од Дирекција за заштита и спасување се номинира лицето Александар Михов. Членовите на комисијата предложија две лица, Советници од најзастапените советнички групи, лицето Миле Климоски од СДС и коалицијата и Антонио Петковски од ВМРО и коалицијата.

Бидејќи никој не побара збор, претресот беше заклучен и Предлог-одлуката беше ставена на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-одлука за давање согласност на Годишен план за вработување на ЈДГОА Срничка за 2023 година**

Бидејќи никој не побара збор Претседателот го заклучи претресот и ја стави точката на гласање.

**ГЛАСАА: ЗА –22 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**12-та точка** -**Предлог-одлука за давање согласност за измена и дополнување на Статутот на ООУ Блаже Конески- Општина Аеродром**

Бидејќи никој не побара збор претресот беше заклучен и точката беше ставена на гласање

**ГЛАСАА: ЗА – 22 советници ПРОТИВ нема ВОЗДРЖАНИ- нема**

Се констатира дека Одлукатае усвоена.

**13-та точка**- **Предлог-заклучок за усвојување на Годишна програма за екскурзии на ООУ Блаже Конески 2022/2023 година**

Бидејќи никој друг не се јави за збор претресот беше заклучен и заклучокот беше ставена на гласање.

**ГЛАСАА: ЗА – 23советници ПРОТИВ – нема ВОЗДРЖАНИ- нема**

Се констатира дека Заклучокот е усвоен.

**14-та точка** - **Предлог- заклучок за усвојување на Годишна програма за екскурзии на ООУ Димитар Македонски 2022/2023 година**

Бидејќи никој не побара збор претресот беше заклучен и точката беше ставена на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Заклучокот е усвоен.

**Советникот Милутин Ристевски** предложи заедничка расправа по однос на точките 15,16,17 и 18

**Претседателот на Совет Дејан Митески** го стави предлогот на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Предлогот е усвоен.

**Претседателот отвори заедничка расправа по однос на точките 15,16,17 и 18**

**За збор се јави Советникот Милутин Ристески** каде што напомена дека се работи за предлог заклучоци за усвојување на известување за отпочнување на постапка за донесување на Детални урбанистички планови за 4 градски четврти. Сакам да обрнеме внимание на терминологијата бидејќи праксата покажува до сега дека слична ваква информација во јавноста беше побарано како бришење на маркица. Во однос на самите Дупови градска четврт ЈИ 06 блок 06.02, она што сакам да обрнам внимание а досега имаше пракса Советниците од ВМРО од предходниот состав ако не се лажеме и Градоначалникот имаше слична изјава каде што беше против носење иницијативи од приватни компании, сите 4 Дупови се на иницијатива на приватни компании. Овој Дуп што го споменавме е иницијатива на Хантерс Ројал поднесена на 05.05.2022 планска програма одобрена од Градоначалникот од 29.09.2022. Наредниот Дуп исто на Иницијатива на приватна компанија БИЛД урбан ДОО поднесено на 26.05.2022 планска програма одобрена од Градоначалникот на 29.09.2022 година, ова е Дуп за градска четврт ЈИ 06 блок 06.06 и 06.07 за пошироката јавност е околу паркот бановина во Горно Лисиче, би сакал да чујам од Градоначалникот која е визијата во однос на овој Дуп. Наредниот Дуп градска четврт ЈИ04 блок 04.03 се наоѓа на самиот крај на улицата Тодор Чангов во непосредна близина на реката Вардар, ме интересира што се планира овде и која е визијата за понатаму. Последниот Дуп градска четврт И10 блок 10.03 започнува од училиштето Браќа Миладиновци помеѓу улицата Владимир Комаров и самата река Вардар исто на Иницијатива на БИЛД урбан ДОО поднесена на 24.01 2022 година планска програма одобрена од Градоначалникот на 29. 2022 година и заовој Дуп ме интересира која е визијата.

**Градоначалникот Тимчо Муцунски одговори на прашањата-** Во однос на вашиот прв коментар поврзан со бришењето на маркици, кога ќе го донесеме сите заеднички урбанистичкиот план за парк Реонски центар во следните неколку недели и кога ќе ставиме камен темелник на тој нов парк ќе ми биде огромно задоволство да бидете и вие присутен,бидејќи така за многу брз период ќе потврдиме дека тоа што велите сега има ширење на дезинформации всушност било вистина , наместо две згради ќе имаме голем парк каде што сите ќе уживаме. Во однос со приватните иницијативи јас не сум дал таква изјава но доколку е давано во минатото сакам да ви кажам зошто мора сега пак, поради што на Централно ниво имаме парламентарно мнозинство кое што е наречено хиперпродукција на норми има сега во моментов создадено ситуација каде што за жал ниту една Општина не може да нарача урбанистички план и концепт. Јас многу би сакал за одредени локации и ние да можеме да нарачаме урбанистички план, но ниедна Општина во Македонија во моментов нема можност тоада го направи а тоа е дека имаме слаби институции кои што ништо не превземаат за да го решат проблемот. Во однос на овие приватни иницијативи ова е само почетна фаза за носење на иницијативи на детален урбанистички план каде што сеуште нема доставено никаква скица и сето тоа кога би се правело може и ниедна од овие иницијативи да не заврши успешно. Доколку комисијата за урбанизам и јас како Градоначалник сметаме дека некои од овие иницијативи е добра за Општината верувајте дека фронтално и јавно користејќи ги сите алатки на Пиарот ќе ја промовирам секоја иницијатива, да разговараме како на оваа Општина и е потребна хуман урбанизам многу различно од тоа што сме го имале во последните 10, 15 години. Прашање на кое што во последните 4 години вие сте молчеле кога немало хуман урбанизам и сте немале можност да зборувате на овие теми. Ниту еден урбанистички план во оваа Општина не сакам да се носи на сила, да повеќе хуманизација, повеќе зелен простор и соодветен развој на Општината таму каде што и е потребно.Се согласувам во Острово е потребвно на одредени локации рационален урбанистички развој, но пред се фокусиран на зеленилото. Во други делови од Општината како што е Бановина имаме хаотични места каде што е потребна хумана урбанизација но сето тоа ќе зборуваме сите заедно. Ова е сега почетна фаза каде што нема ниту цртеж нема ниту предлог. Наша законска обврска е по доставена иницијатива да го информираме Советот, се случувало во минатото и да не бил информиран Советот и ние никако не бегаме од темата урбанистички развој на Општината.

**Советникот Милутин Ристески** се јави за збор и кажа дека ќе го држи Градоначалникот за збор ако тоа е заложбата да се хуманизира просторот. Она за што реплицира Советникот е вината за која што се префрла на Централната Власт,законската регулатива не е донесена од оваа Централна власт. Советникот верува дека дека овој Совет ќе најде заеднички сили доколку искрена заложба на Градоначалникот е обезбедување на похуман простор на граѓаните.

**Претседателот на Совет Дејан Митески** го искористи правото на реплика во однос на недоразбирањето на Централната власт. Во 2020 година е донесен нов закон за урбанистичко планирање кое свесно или несвесно е направен со законот за јавни набавки.

**Советникот Дарко Масларковски** постави прашање, дали кога ќе ги одобриме на овие приватни лица иницијативите за ДУП тие бесплатно ќе ни го направат тоа или Општината ќе треба да плати определена сума.

**Претседателот на Совет Дејан Митески** одговори дека е бесплатно и дека Општината нема никаков трошок. Исто така Претседателот даде појаснување за овие четири точки каде што информираше дека во насока на поголема транспарентност кои што на почетокот на мандатот сме се договориле се што е поврзано со урбанистичко планирање да биде доставено до Советот. Иницијативата е прв чекор во урбанистичкото планирање. Во насока на транспарентност и запознавање на сите со постапките за урбанизација овие заклучоци се доставуваат до Советот за кој што Градоначалникот законски не е обврзан да ги достави како Заклучоци.

Бидејќи никој друг не побара збор претресот беше заклучен по однос на четирите точки беше ставен на гласање.

**15-та точка** - **Предлог-заклучок за усвојување на Известување за отпочнување на постапка за донесување на Детален урбанистички план за градска четврт ЈИ06 блок 06.02, Општина Аеродром.**

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека Закличокот е усвоен

**16-та точка**–**Предлог-заклучок за усвојување на Известување за отпочнување на постапка за донесување на Детален урбанистички план за градска четврт ЈИ06 блок 06.06 и блок 06.07, Општина Аеродром**.

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека Заклучокот е усвоен

**17-та точка-Предлог-заклучок за усвојување на Известување за отпочнување на постапка за донесување на Детален урбанистички план за градска четврт ЈИ04 блок 04.03, Општина Аеродром.**

**ГЛАСАА: ЗА – 18 советници ПРОТИВ –нема ВОЗДРЖАНИ- нема**

Се констатира дека Заклучокот е усвоен.

**18-та точка- Предлог-заклучок за усвојување на Известување за отпочнување на постапка за донесување на Детален урбанистички план за градска четврт И10 блок 10.03, Општина Аеродром.**

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**19-та точка- Предлог-стратегија за Локален економски развој на Општина Аеродром 2022-2016 година.**

**По однос на оваа точка, доставени се предлози од советниците за дополнување на Стратегијата .**

**Претставници од Општинската администрација дадоа објаснување по однос на точката**

**Советникот Даниел Самарџиски** се јави за збор и праша дали има план да се оформи одделение за туризам кој што ќе прави регистар.

**Претставник од Општинската администрација даде одговор на поставеното прашање.**

**Претставник од Општинската администрација даде појаснување по однос на точката.**

**Советникот Васе Канзуров** се јави за збор и кажа дека стратегијата на Лер е надокнадување на предходното урбанистичко уредување на Општина Аеродром каде што се направени два големи хотели од тие 11 години кои што ги викате режим, тоа се хотел Хилтон и хотел Русија.

**Советникот Дарко Масларковски** се јави за збор и праша дали може терминолошки да се смени тој хуп за млади, да му дадеме конкретна терминологија дека тоа треба да биде младински културен центар во кој би имало кино и театар и дали е оставено простор надвор од оваа одлука и од ова гласање кога ќе го усвоиме, во иднина да ја надополнуваме стратегијата бидејќи има дополнителни работи кои во иднина би ги додале.

**Претставничката од Општинската администрација Мартина Сајкова** се изјасни дека заедно со колешката **Дана Милошевска** се отворени за соработка за било какви планови , иницијативи во склоп на овој и дополна на овој и слично.

**Советничката Сузана Павловска** постави техничко прашање поради тоа што беа образложени само предлозите од Левица дали тоа значи дека останатите предлози што беа дадени се прифатени и нема поединечно да одатна гласање

**Претседателот на Совет Дејан Митески** одговори дека сите што доставија предходно благовремени предлози беа земени во предвид од страна на колегите и беа доставени согласно можностите за имплементација во стратегијата.

**Советничката Сузана Павловска** напомена поради тоа што службите кажаа дека дека Лерот се изработува на секои 4 години наша задача како Советници и како Градоначалник кој што е е избран од страна на граѓаните должност е да ги спроведуваме. Од страна на службите ја добив стратегијата за развој на Горно и Долно Лисиче, поради тоа што беше забележано дека оваа стратегија е павена врз основа на стратегијата за рурален развој 2016/2021 забележав дека од сето тоа што го има испланирано во изминативе 5 години за Горно и Долно Лисиче ништо не е реализирано. Добиен е само еден гранд за изработка на ДУП кој што за жал не беше искористен, па мораше од страна на Општината да издвојуваме средства. Би сакала во иднина сите ние овде да се задолжиме дека ќе вршиме контрола на реализација на таа стратегија и дека ќе биде наша главна и примарна цел.

**Советникот Дејан Ристовски** се јави за збор и постави прашање дали постои можност за субвенционирање на земјоделците кои што имаат површини

Бидејќи никој не се јави за збор Претседателот на Совет предложената стратегија за локален економси развој со дополнувањето на предлозите кои што стигнаа денес освен оние кои што не се во надлежност на Општина Аеродром беше ставена на гласање

**ГЛАСАА: ЗА – 18советници ПРОТИВ –нема ВОЗДРЖАНИ- нема**

Се констатира дека Стратегијата е усвоена

**20-та точка-Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект на КП 4036 КО Кисела Вода 2)**

Бидејќи никој не се јави за збор точката беше ставена на гласање

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**21-ва точка-Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект на КП 1505 КО Кисела Вода 2)**

Бидејќи никој не се јави за збор точката беше ставена на гласање

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22 точка-Предлог-одлука за утврдување на активности за заштита на животната средина,природа и амбиентниот воздух на подрачје на општина Аеродром.**

**Советникот Дарко Масларковски** се јави за збор и се изјасни дека ќе ја поддржат оваа точка и постави прашање дали законски ние сме во состојба да ограничиме слобода на движење.

**Претседателот на Совет Дејан Митески** по однос на точката даде објаснување дека во одлуката се предвидени мерки и активности кои што треба да се превземат за да не доведе до решавање на оваа состојба. На никого не можеме да ограничиме слобода на движење ниту ние како Општина, ниту било која друга институција освен Министерството за внатрешни работи по наредба на Суд, но можеме да казниме за непочитување на мерки кои што ги утврдува Општината.

Бидејќи никој не се јави за збор точката беше ставена на гласање.

**ГЛАСАА: ЗА – 23советници ПРОТИВ –нема ВОЗДРЖАНИ- нема**

Се констатира дека Одлукатае усвоена

**23-та точка-Предлог-одлука за измена и дополнување на Одлуката за извршување на Буџетот на Општина Аеродром за 2022 година.**

Бидејќи никој не се јави за збор точката беше ставена на гласање

**ГЛАСАА: ЗА – 23советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**24-та точка-Предлог-одлука за одобрување на дополнителни финансиски средства на основно училиште на територија на Општина Аеродром.**

Бидејќи никој не се јави за збор точката беше ставена на гласање

**ГЛАСАА: ЗА – 23советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**25-та точка-Предлог-одлука за измена на распоредот на средствата во Буџетот на ОА за 2022 година.**

Претседателот на Совет најнапред отвори расправа по поднесените амандмани

Поднесени се 2 (два) амандмани од страна на Градоначалникот.

-Амандман, поднесен од **Градоначалникот**- архивски број **09-432/1** од **14.11.2022 година.**

**Предлагачот даде образложение по однос на Амандманот-овој Амандман е предложен по барање на секторот за образование, спорт , култура и заштита и е направен врз основа на записник од страна на инспекција за заштита и спасување кој што беше во Општината и бараат да се спроведе определени активности.**

Бидејќи никој не се јави за збор Амандманот беше ставен на гласање.

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Амандманот е усвоен

-Амандман, поднесен од **Градоначалникот-** архивски број **09-433/1** од **14.11.2022 година**.

**Предлагачот даде образложение по однос на Амандманот-**оваа пренамена се прави во делот на донацијата каде што е регистриран самиот проект AirDrom, во самата апликација за сите овие активности за кои што се прави оваа пренамена се предвидени и одобрени средства од страна на донаторот меѓутоа не се усогласени со контата кои се наоѓаат во буџетот и заради тоа потребна е оваа пренамена за да можат да се извршат соодветните плаќања за активностите кои се извршуваат во рамките на овој проект.

Бидејќи никој не се јави за абор Амандманот беше ставен на гласање

**ГЛАСАА: ЗА – 16советници ПРОТИВ –нема ВОЗДРЖАНИ- нема**

Се констатира дека Амандманот е усвоен

**Претседателот отвори расправа по** **Предлог-одлука за измена на распоредот на средствата во Буџетот на ОА за 2022 година заедно со Амандманот**

Бидејќи никој не се јави за збор Претседателот ја стави точката на гласање заедно со усвоените Амандмани

**ГЛАСАА: ЗА – 15советници ПРОТИВ –нема ВОЗДРЖАНИ- нема**

Се констатира дека Одлуката заедно со амандманите е усвоена

**26-та точка-Предлог-одлука за давање согласност за спроведување на постапка за закуп на недвижни ствари-сопственост на општина Аеродром КП 4841 КО Кисела Вода 2 во површина од 92,06 м2**

Бидејќи никој не се јави за збор точката беше ставена на гласање.

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**27-ма точка-Предлог-одлука за давање согласност за спроведување на постапка за закуп на недвижни ствари-сопственост на општина Аеродром КП 4841 KO Кисела Вода 2 во површина од 68,90 м2**

Бидејќи никој не се јави за збор точката беше ставена на гласање.

**ГЛАСАА: ЗА – 18советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**28-ма точка-Предлог-Одлука за започнување на постапка за доделување на договор за воспоставувањена јавно приватно партнерство за спортски објект-фудбалско игралиште во сопственост на општина Аеродром.**

**Советникот Дарко Масларковски** се јави за збор и праша толку ли е скапо одржување на тој стадион, што е толку тоа што не можеме ние како Општина да го направиме и мора некој приватник да го стопанисува

**Претставник од Општинската администрација даде образложение**

**Советникот Дарко Масларковски** се јави за збор и кажа дека не е прифатливо за нив како политичка партија,како луѓе и како Новолисичани да го дадеме на управување на некој друг. Советникот се изјасни дека не се согласува по однос на точката.

**ГЛАСАА: ЗА – 14советници ПРОТИВ –4 советници ВОЗДРЖАНИ- нема**

**Се констатира дека Одлуката е усвоена**

**29-та точка-Предлог-Одлука за отпис и отстранување на основни средства, сопственост на Општина Аеродром.**

Бидејќи никој не се јави за збор точката беше ставена на гласање

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**30-та точка-** **Предлог-одлука за дополнување на Одлуката за задолжување на Секторот за комунални работи, урбанизам и заштита на животната средина, за преземање активности со цел регулирање на постапка за поставување на броила за електрична енергија на земјоделско земјиште на подрачје на општина Аеродром.**

Бидејќи никој не се јави за збор точката беше ставена на гласање

**ГЛАСАА: ЗА – 15советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**31-ва точка-Предлог-Одлука за разрешување на претставник од Општина Аеродром во Училишниот одбор на ООУ Љубен Лапе на Општина Аеродром.**

**Претставник од комисијата Милка Тримчевска** се произнесе по однос на точката каде што информираше дека комисијата со 4 присутни, 3 ЗА и 1 воздржан ја усвои Предлог-одлуката за разрешување на претставник од Општина Аеродром во училишниот одбор на ООУ Љубен Лапе и предлагаат на Советот да ја усвои истата.

Бидејќи никој не се јави за збор точката беше ставена на гласање.

**ГЛАСАА: ЗА – 15советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**32-ра точка-Предлог-одлука за именување на претставник од Општина Аеродром во Училишниот одбор на ООУ Љубен Лапе на Општина Аеродром.**

**Претставник од надлежната комисија Милка Тримчевска** се произнесе по однос на точката и информираше дека по однос на оваа точка беше предложено лицето Мартин Клинчаров и предлагаат на Советот да ја усвои истата.

**ГЛАСАА: ЗА – 16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**33-та точка-Советнички прашања**

**Советникот Милутин Ристески**- Поголема група на граѓани кои што живеат на територија во стар Аеродром во новите згради, тука се случува една појава на нови згради каде што се вселуваат а притоа немаат технички прием завршено на зградата. Се создава еден нов проблем кој што се однесува на поседување на имотни листови, имотните листови знаат да предизвикаат голем проблем кога се доцни со тие имотни листови, се случува да се доцни по година до две со имотните листови. Тоа прави проблем кај граѓаните при вадење на нивните лични документи, се случува да една огромна група на граѓани останат без адреса. Законската регулатива е таква да во МВР без адреса на постојано живеалиште или без договор за закуп и на тој начин да се пријави живеалиште не можат да си извадат лични документи и патни исправи. Се случува во период од две години да не знаат каде е проблемот, дали кај приватниот инвеститор или можеби во некоја институција, се случува ние на тие граѓани да им ја ограничиме слободата на движење. Без патна исправа во рок од две години тие граѓани не можат да ја напуштат државата. Имотниот лист знае да биде проблем и во делот кога некој сака да го продаде тој стан, инвеститорите на зградите многу често го наведуваат како проблем дека нема технички прием зградата, меѓутоа не знаеме што значи тоа и каде е заглавено. Ме интересира дали како Општина имаме некаква можност да интервенираме, дали преку инспекции да им помогнеме на таа група граѓани бидејќи тука се повеќе нови згради каде што 100 стана има една зграда и околу 1000 до 2000 жители на Аеродром кои што на некој начин се држани во заложништво да не можат да ја напуштат државата и да не можат да го продадат станот доколку имаат итна потреба. Убаво е доколку може некако да се реагира да направиме се што можеме како Општина да го средиме овој проблем.

**Претседателот на Советн Дејан Митески** одговори дека технички прием го врши инвеститорот односно надзор овластен од инвеститорите, Општината нема никаква улога во технички прием на било кој приватно финансирам објект. Луѓето не би требало ни да се вселат доколку нема технички прием и доколку немаат имотен лист.

**Советникот Горан Костовски**-постави прашање до сектор образование, дали знае дека се крши законот за основно образование каде што од прво до четврто одделение децата кои што посетуваат дополнителна настава односно целодневна, од кога ќе им заврши редовната настава немаат никакви активности во дополнителната настава од 12:00 до 15:30 часот. Школото не организира никакви активности децата седат во училница сами , додека пак во некои училишта директорите ангажирале приватни фирми кои ќе им ги вршат таквите дополнителни активности за тие деца. Ме интересира зошто тоа се прави, дали Општината е запознаена со тоа и дали Општината мисли да реагира до директорите за децата да не бидат дискриминирани врз основа на социјалниот статус.

-Во врска со хаварисаните возила кој се наоѓаат под железничка каде што моментално е направен камп за бездомници. Тоа претставува огромен проблем за жителите од Мичурин до железничка, дали мисли Општината да реагира заедно со Град Скопје и МВР тој проблем да се реши бидејќи е безбедносна закана за жителите и од здрвствени и од безбедносни аспекти.

**Претставник од Општинската администрација даде одговор.**

**Советничката Вангелина Мојановска**-прашањето се однесува околу уличното осветлување, знаеме дека е криза но се случува некои улици во Општината да бидат целосно исклучени од струја и да нема никакво осветлување посебно во делот кај населба Аеродром, Ѓорѓи Капчев, зградите околу поранешна Стела и позади Три Бисери се случува целосен мрак. Граѓаните прашуваат дали штедењето е поважно од безбедноста на луѓето кои живеат таму. Знаеме дека таму има многу кучиња и тие се многу опасни во таква средина ,штом нема светло и тие можеби бегаат се плашат некој да не ги нападне, исто и граѓаните па така често се случува и да бидат каснати. Дали на овој начин не им се дава можност на крадците кои што во Аеродром ги има повеќе, по таквите улици да биде уште поголема кражбата. Дали луѓето кои што живеат таму треба да бидат затворени дома и да не се движат. Предлог има бидејќи тие веќе плаќаат со сметката за струја и за улично осветлување, предлогот е барем на втората или третата сијалица да има светло за да можат да се движат луѓето.

**Советничката Милка Тримчевска**-од станари од пензионерскиот дом во населбава, пред пензионерскиот дом има еден празен простор кој што се користи за паркинг. Има ли можност Општината да заложи во делот на ослободувањето на пристапот на влезот во пензионерскиот дом, затоа што пензионерите се соочени со проблем за влегување со инвалидски колички или евентуално ако треба да дојде брза помош бидејќи тој простор постојано е зафатен.

-Во однос на обезбедувањето во училиштата има ли можност да се размислува за следната учебна година за вработување на лиценцирани лица кои што би вршеле обезбедување, вработување во Општина значи да бидат наши лица од Општината кои што ќе го вршат обезбедувањето во училиштата. Прашањето е потикнато од размислување на граѓани во однос на средствата кои што се потрошени за ангажирање на агенции за обезбедување и точно прецизираната улога на лицето за обезбедување дали обезбедуваат училишта или и ученици или пак ученици или училишта и ученици.

**Советникот Дејан Ристовски**- Јавното осветлување не свети преку една светулка. Во реонски центар од Be Happy поранешно према Grand Burger само една светулка свети од 6 светулки на паркингот.Сметам дека треба да се поведе ред барем она што е препорачано од Владата да се спроведува а не и тоа да се доуништува.

-До службите дали има во програмата до нова година да се исчисти усијанскиот канал, бидејќи после доаѓа зима и нема да има можност за такво дејство.

-Во кварталниот извештај видов дека за трите месеци се исплаќани по 614 498 денари еднаква сума за секој месец за услуги на адвокатското друштво Китановски, па би сакал да знам за кои услуги поточно станува збор.

**Советничката Сузана Делева** –прашањето се однесува за зонското паркирање на улица Коста Новаковиќ. Ова зонско паркирање им беше ветено на граѓаните кои живеат на таа улица, па прашањето на граѓаните е кога можат да го очекуваат зонското паркирање, односно кога може да се оствари ветеното од страна на Градоначалникот.

**Советникот Дарко Масларковски**-првите прашања се од средбата која што ја имаме со жителите, тие прашуваат дали имаме некаков план за фонтаната на Јане Сандански помеѓу 40 и 50. Фонтаната ниту работи, ниту е средена и основната функција ја нема, па тие викаат ако Општината нема намера да ја врати основната функција на фонтаната, да ја дислоцира или да направи нешто во склоп на фонтаната како на пример поставување на клупи и слични работи . Дали Општината има план за тоа.

-Во истото маало пред зградата поради не знам која причина нема улично осветлување и самите жители на таа зграда имаат поставено осветлување, бандера и струјата ја плаќаат тие самите.Пред неколку години се обратиле до Општината, они биле тука на средба но немало никакво решение. Дали може преку новото претпријатие да се излезе на терен, ги посоветував да се обратат они до Општината и да побараат улично осветлување од страна на Општината. Исто така како што ме информираа и самите во нивната зграда има еден обид за убиство и неколку грабежи и поради тоа самите за својата безбедност поставиле таква бандера со сијалица. Би било во ред доколку сме во можност да го решиме тоа.

-Еден од жителите кој што многу пати пробувал низ лични контакти и со одредени луѓе од Општината реагираше и до директорката за несреденоста на училишниот двор на Основното училиште Љубен Лапе. Велат дека е најкатастрофален во цел Аеродром и дека не е хортикултурно уреден. Човекот бил кај директорката побарал одговор, побарал и начин како да се вклучат тие како заедница, па би прашал дали имаме во план да помогнеме на училиштето во некоја акција и да се обезбедат средства, садници и да се направи разубавување на училишниот двор на Љубен Лапе. Во истото училиште човекот ургирал да се постават дополнително две светла кои ќе бидат свртени кон училишниот двор кој не е осветлен. Па еве јас реков дека ќе побарам во средувањето на школскиот двор да се додаде и осветлување на училишното игралиште.

-Бидејќи на ова прашање добив ист одговор на кој не сум задоволен,дека Град Скопје има ингеренција да дава одобренија дека немаме никаков регистар кој, каде и колку узурпира. Овој пат ќе прашам колкав е приходот од процентот од узурпацијата на јавниот простор во Аеродром за овие 9 месеци.

-За што се потрошени парите кој што ги издвоивме за помош на Украина, дали е реализирана помошта и кога е реализирана.

-Сакам да го прашам Градоначалникот на што го темели тврдењето дека сме во коалиција со СДС кога еве и денешната седница а ако ги гледаме записниците и на минатите седници ќе види и Градоначалникот дека повеќе пати сме гласале ЗА заедно со ДПМНЕ. Ме интересира на што го темели тврдењето, бидејќи ако се прегледа гласањето би се видела сосема спротивна ситуација дека всушност бев во коалиција со ВМРО-ДПМНЕ но сите заедно и со СДСМ секогаш кога станува збор за Аеродром и за граѓаните кои што живеат тука даваме поддршка и гласаме.

-Дали сеуште се бараат пари од родителите во Основните училишта

-Дали ќе прави Градоначалникот отчет пред народот и пред нас како Советници или тоа што беше презентирано на Саемот треба да не задоволи.

-Прашање до Градоначалникот,што се случи со секторот за проекти кој што требаше да биде формиран за ЕУ фондови и слично, Претпријатието за развој ЈП за развој што го формираше предходниот Градоначалник и предгходниот Совет , дали тоа функционира, има ли раководство и дали работи нешто.

-Што е со одлуката на Владата за престанокот на постоење на Јавното Претпријатие за одржување на уличното осветлување. Имаа поднесено некаква одлука, дали ќе се придржуваме до нејзе или што е планот на Општината.

-Дали враќањето во употреба на едниот писуар значи дека ќе проработат и другите.

**Советникот Даниел Самарџиски**-Конкретно за улица бр. 2 во Долно Лисиче, кога ќе се промени водоводната мрежа и кога ќе дојде до проширување на истата бидејќи има услови да се прошири.

Дневниот ред беше исцрпен.

Со тоа заврши 18-та седница на Советот на Општина Аеродром.

Претседател на Совет

на Општина Аеродром

Дејан Митески